অসমত লোকসভা নিৰ্বাচনৰ দ্বিতীয় পৰ্যায়ৰ ভোটগ্ৰহণত ভোটদানৰ হাৰ হৈছে ৭৭.৬৭ শতাংশ। ৰাজ্যখনত দ্বিতীয় পৰ্যায়ত পাঁচটা সমষ্টিৰ বাবে ভোটগ্ৰহণ অনুষ্ঠিত হৈছিল।
বৃহস্পতিবাৰে অনুষ্ঠিত দ্বিতীয় পৰ্যায়ৰ ভোটগ্ৰহণত মঙলদৈত সৰ্বাধিক ৮১.৭৯ শতাংশ ভোটদান সম্পন্ন হৈছে। ইয়াৰ পাছতে সামান্য কম নগাঁৱত হৈছে ৮১.০৮ শতাংশ ভোটদান।
আনহাতে, দ্বিতীয় পৰ্যায়ত বাকী তিনিটা সমষ্টি ক্ৰমে কৰিমগঞ্জত ৭৪.১৮ শতাংশ, শিলচৰত ৭৩.৮৯ শতাংশ আৰু স্বায়ত্ত শাসিত সমষ্টিত ৭২.২১ শতাংশ ভোটদান হয়।
ইপিনে, দ্বিতীয় পৰ্যায়ত বিধানসভা সমষ্টি হিচাপে ভোটদানৰ সৰ্বাধিক অভিলেখ গঢ়িছে দলগাঁৱে। এই সমষ্টিত ৯০.৮৫ শতাংশ ভোটদান হৈছে। ইয়াৰ পাছতে লাহৰীঘাটত ৮৮ শতাংশ, হোজাইত ৮৫.৭৪শতাংশ, যমুনামুখত ৮৪.৫৬ শতাংশ আৰু লামডিঙত ৮৪.০৫শতাংশ হাৰত ভোটদান হয়।
সামগ্ৰিকভাৱে ইভিএমৰ দুই এটা বিজুতি আৰু পাহাৰীয়া জিলাত হোৱা পথ দুৰ্ঘটনাৰ ফলত ইভিএম ক্ষতিগ্ৰস্ত হোৱাৰ বাহিৰে ৰাজ্যখনত শান্তিপূৰ্ণভাৱে নিৰ্বাচন অনুষ্ঠিত হৈ যায়।
বোকাজানত সংঘটিত পথ দুৰ্ঘটনাৰ ফলত ইভিএম ক্ষতিগ্ৰস্ত হোৱাৰ বাবে ইয়াত পুনৰ ভোটগ্ৰহণ অনুষ্ঠিত হ'বনে নাই বা কেতিয়াকৈ হ'ব সেই বিষয়ে নিৰ্বাচন আয়োগে এতিয়ালৈ কোনো সিদ্ধান্ত ঘোষণা কৰা নাই।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
